Tagancevljeva zavera
Tagancevljeva zavera ili slučaj Petrogradske vojne organizacije, bila je nepostojeća monarhistička zavera isfabrikovana od sovjetske tajne policije Čeke u leto 1921. radi terorisanja intelektualaca, mogućih protivnika boljševičkog režima. Uhapšeno je preko 800 ljudi, uglavnom iz naučne i umetničke zajednice u Petrogradu (nešto kasnije Lenjingrad, danas Sankt Peterburg), optuženi su za terorizam, pogubljeno je 98, mnogi su poslati u logore. Najpoznatiji među pogubljenima bio je pesnik Nikolaj Gumiljov.

Slučaj je nazvan po geografu i akademiku Vladimiru N. Tagancevu od koga su iznuđene stotine imena ljudi koji su kritikovali režim. Slučaj je isfabrikovao Jakov Agranov, kasnije jedan od glavnih organizatora Velike čistke ali i njena žrtva.

Akcija je stvorila osećanja mržnje i prezira prema vlastima, umesto straha. Naredne godine, Lenjin će dati prednost progonstvu intelektualaca, umesto likvidiranju (→ Filozofski brod).

Ruske vlasti su 1992. rehabilitovale žrtve slučaja.

Reference 

Operacije pod lažnom zastavom
Anti-intelektualizam
Politička represija
SSSR